ઉદય કુમારના કેસમાં તપાસ અધિકારી અને પોસ્ટ-મોર્ટમ કરનાર ડોક્ટરે કર્તવ્યપરાયણતાથી કામ કર્યુ હતું. રાજ્ય સરકારે સંબંધિત સર્કલ ઇન્સ્પેક્ટરને સસ્પેન્ડ કરીને અને ક્રાઇમ બ્રાન્ચે ચાર્જશીટ દાખલ કરી અને અને જેના પર ટોર્ચરનો આરોપ મૂકાયો હતો તે બે પોલીસ કર્મીઓને ધરપકડ કરીને પોતાની જવાબદારી નિભાવી હતી. જ્યારે કાર્યવાહીના મુખ્ય સાક્ષીઓ ફરી ગયા ત્યારે ઉદય કુમારની માતાએ સીબીઆઈ તપાસનો આદેશ આપવા માટે કેરળ હાઈકોર્ટમાં અરજી કરી હતી અને સીબીઆઇ કોર્ટ દ્વારા અનુકરણીય ટ્રાયલ હાથ ધરવામાં આવી હતી. કસ્ટોડિયલ ટોર્ચર અને હત્યાના અસંખ્ય કેસોમાં મોટાભાગની ટ્રાયલ્સમાં સાક્ષીઓ ફરી જવા, ડોકટરો દ્વારા પોસ્ટ મોર્ટમમાં પોલીસને ક્લીન ચીટ આપવાનું દબાણ, તપાસમાં આરોપીઓને વધુ "છાવરવા" અને પીડિત પરિવારની કાનૂની અને નાણાંકીય સહાય મેળવવાની અસમર્થતા વગેરે જોવા મળે છે.